མ་སུ་རི་བོད་གཞུང་གཏན་སློབ་གསར་འཛུགས་གནང་རྗེས།བཙན་བྱོལ་ནང་གཏན་ཉིན་སློབ་ཁག་བརྒྱ་སྐོར་གསར་འཛུགས་གནང་ཡོད་ཅིང༌།ཐོག་མའི་སློབ་ཕྲུག༥༠ནས་ད་ཆ་སློབ་ཕྲུག༢༦༠༠༠བརྒལ་བ་ཡོད་ཅིང༌།ཐོག་མར་བོད་ཕྲུག་ཉུང་ཤས་ལ་མ་གཏོགས་སློབ་སྦྱོང་སྤྲོད་མི་ཐུབ་པ་ནས་ད་ཆ་བཙན་བྱོལ་ནང་གསར་བཙས་བོད་ཕྲུག་ཡོངས་དང་བོད་ནས་གསར་འབྱོར་སློབ་ལོ་སོན་པ་ཚང་མར་རང་གིས་གོ་སྐབས་བླངས་ཕྱིན་སློབ་སྦྱོང་བྱ་ཡུལ་མེད་པའི་དཀའ་ངལ་རྩ་བ་ནས་མེད་པར་གྱུར་ཡོད།དོན་དངོས་སུ་དེང་སྐབས་སློབ་ཕྲུག་ཉུང་དྲགས་པའི་དབང་གིས་སློབ་གྲྭ་སྒོ་རྒྱག་དགོས་པའི་གནས་ཚུལ་ཡང་བྱུང་དང་འབྱུང་མུས་རེད།